Trump ya fitar da sabbin ƙa’idojin korar baƙin-haure - BBC Hausa
http://www.bbc.com/hausa/labarai-39047727
Gwamnatin Donald Trump ta fitar da wasu sababbin tsauraran ƙa'idoji wadanda za su sanya a hanzarta korar baƙin-haure daga Amurka.
Ka'idodjin za su tabbatar cewa an kori mutanen da ba su da takardun izinin zama a kasar idan sun karya dokokin hanya ko kuma suka yi sata a kantuna kamar yadda ake yi wa wadanda aka kama da aikata manyan laifuka.
Ka'idojin ba su yi karan-tsaye ga dokokin shige-da-fice na kasar ba, sai dai za su tsananta kan aiwatar da hukunce-hukunce.
A ranar Talata, kakakin fadar White House Sean Spicer ya ce sababbin ka'idojin ba za su sanya a fitar da baƙin-haure da dama lokaci guda ba, yana mai cewa an tsara su ne domin su karfafa wa jami'an tsaro tabbatar da dokokin da ake amfani da su.
A cewarsa,"Sakon da fadar White House da kuma ma'aikatar tsaron cikin gida ke son aikewa shi ne mutanen da ke zaune a kasar na, wadanda ke yi mata barazana, su za su fara ficewa daga cikinta."
Image caption Jami'an shige-da-fice sun kulle wani bakon-haure a Los Angeles a wannan watan.
Wasudaga cikin sabbin ƙa'idojin:
Kira ga mahukunta su tuhumi iyayen da suka taimaka wajen shigar da 'ya'yansu kasar